AIŠKINAMASIS RAŠTAS

Dėl sutikimo perimti valstybės turtą patikėjimo teise

**1. Parengto tarybos sprendimo projekto tikslai ir uždaviniai**

Molėtų rajono savivaldybės taryba 2020 m. sausio 30 d. priėmė sprendimą Nr. B1-37 „Dėl sutikimo perimti valstybės turtą Molėtų rajono savivaldybės nuosavybėn“, kuriuo sutiko perimti valstybės turtą, skirtą naudoti organizuojant įstatymų numatytus rinkimus ir referendumus, Molėtų rajono savivaldybės nuosavybėn. Rengiant sprendimą klaidingai nurodyta perduodamo turto valdymo forma – turtas bus perduotas ne nuosavybės teise Savivaldybei, o turto patikėjimo teise valstybinės (valstybės perduotos savivaldybėms) funkcijos - dalyvavimo organizuojant įstatymų numatytus rinkimus ir referendumus - įgyvendinimui.

Parengto tarybos sprendimo projekto tikslas – sutikti perimti Molėtų rajono savivaldybei patikėjimo teise valdyti 103 vienetus valstybės trumpalaikio materialiojo turto už 9855,25 Eur ir pripažinti netekusiu galios Molėtų rajono savivaldybės tarybos 2020 m. sausio 30 d. sprendimą Nr. B1-37 „Dėl sutikimo perimti valstybės turtą Molėtų rajono savivaldybės nuosavybėn“.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 7 straipsnio 19 punktas, 16 straipsnio 2 dalies 27 punktas, 18 straipsnio 1 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 8 punktas, 11 straipsnio 1 dalies 2 punktas;

Valstybės turto perdavimo valdyti, naudoti ir disponuoti juo patikėjimo teise tvarkos aprašas, patvirtintas Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Savivaldybės balsavimo patalpos bus aprūpintos nauju inventoriumi.

Neigiamų pasekmių nenumatoma.

**4. Priemonės sprendimui įgyvendinti**

Bus pasirašytas turto perėmimo ir perdavimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės meras.